Ош эл аралык аэропорту

Ош эл аралык аэропорту (; )  (IATA: OSS, ICAO: UCFO) — Кыргызстандын түштүк аймагына жана Ош шаарына кызмат кылган негизги аэропорт. Аэропорт “Кыргызстан аэропорттору” ачык акционердик коомунун курамына кирген 5 эл аралык аэропорттордун бири.

Ош эл аралык аэропортунун негизги милдети — Кыргызстандын түштүк аймагын аба транспорту менен камсыздоо, анын борбору катары Ош шаары эсептелет. Башка ири шаарларга болгон аралыктар төмөнкүдөй: Бишкекке чейин — 300 км, Ташкентке — 322 км, Наманганга — 103 км, Андижанга — 43 км. Аэропорт деңиз деңгээлинен 892 метр (2929 фт) бийиктикте жайгашкан. Аэродромдун классификациясы: ИКАО боюнча — 4D классы.

 Тарыхы 
Ош эл аралык аэропорту 1974-жылы курулуп, ошол эле жылы ишке берилген. Эл аралык багыттагы бөлүмү 1992-жылы ачылган.

 Жаңы терминал 
Ош эл аралык аэропортунда жаңы терминалдын курулушу 2025-жылдын 14-февралында башталган. Жаңы терминал саатына 900 жүргүнчүнү кабыл алуу мүмкүнчүлүгүнө ээ болот.

Жаңы эки кабаттуу, жертөлөсү бар терминалдын жалпы аянты 25 443 чарчы метрди түзөт жана жылына 5 миллиондон ашык жүргүнчүнү тейлөө мүмкүнчүлүгүнө ээ болот. Долбоор жүргүнчүлөрдүн ыңгайлуулугу үчүн бардык шарттарды камтыйт: кең күтүү залы, заманбап каттоо аймактары, фуд-корт, эс алуу бурчтары жана 650 унаага ылайыкташкан автоматташтырылган токтотмо жай.

Ош аэропортунда төмөнкүдөй комплекстүү модернизация пландалууда:

 Перронду кеңейтүү — Учактар үчүн токтотуучу жайлардын саны 25ке көбөйөт.
 Учуп-конуу тилкесин узартуу — Проекттик-сметалык документтер 2025-жылы даяр болот. Узартуу иштери 2026-жылга пландалган.
 Жарыктандыруу системасын жаңылоо — Учуп-конуу тилкеси реконструкциялангандан кийин, жогорку интенсивдүүлүктөгү жарык берүүчү система 3-категорияга чейин жеткирилет. Бул кандай шарт болбосун учактарды кабыл алууга мүмкүнчүлүк берет.

 Авиакомпаниялар жана багыттар 
АвиакомпанияБагытыЭскертүүлөрAvia Traffic CompanyБишкек, Иркутск, Красноярск, Новосибирск, 
Москва (Домодедово), Санкт-Петербург, ЕкатеринбургAero Nomad AirlinesБишкек, Москва (Внуково), СургутAsman AirlinesБишкек, Каракол, Ысык-КөлSky FRUБишкек, Ысык-Көл TezJetБишкек , Ысык-КөлAir AstanaАлматаАэрофлотМосква (Шереметьево)Nordwind AirlinesТюменьПобедаМосква (Внуково)РоссияКрасноярскS7 AirlinesНовосибирск, ИркутскUral AirlinesМосква (Домодедово), Екатеринбург, Иркутск, Красноярск, 
Новосибирск, Санкт-Петербург, Казань, Москва (Жуковский),

Челябинск, Нижневартовск, Самара Pegasus AirlinesСтамбул (Сабиха Гөкчен)Air ArabiaШаржаFlynasЖиддаJazeera AirwaysЭль-КувейтChina Southern AirlinesУрумчи

 Окуялар жана кырсыктар 
2011-жылдын 28-декабрында Бишкек–Ош багытындагы QH3 каттамын аткарып бара жаткан EX-020 номурлуу Кыргызстанга таандык Ту-134А учагы, ичинде 73 жүргүнчү жана 6 экипаж мүчөсү менен, Ош аэропортунун 12-конуу тилкесине катуу конгон. Конгон учурда учактын оң шасси бөлүгү сынып, оң канаты үзүлүп, учак кыйшайып калган. Ал конуу тилкесинин оң тарабындагы жумшак жерге, болжол менен 10 метр алыстыкка барып токтогон. Сол канаттан май чыгып кетип, өрт тутанган. Өрт куткаруу кызматтары тарабынан тез арада өчүрүлгөн. Бир жүргүнчү оор жаракат алган. 24 адам жеңил жаракат (мээ чайкалуу, көгөрүү) алып, алардын ичинен 16сы ооруканага жеткирилген.

2015-жылдын 22-ноябрында EX-37005 борттук номери менен Avia Traffic Company'ге таандык Boeing 737-300 учагы 768-рейс катары Ош аэропортуна конуп жатып катуу сокку менен жерге тийген. Натыйжада, учактын шассиси сынып, сол кыймылдаткычы үзүлүп, учуп-конуу тилкесинен чыгып кеткен. Окуядан 8 адам жаракат алган.

 Дагы караңыз 
Кыргыз Республикасындагы аэропорттор

 Булактар 

 Шилтемелер 
Расмий сайты

Категория:Ош шаары
Категория:Кыргызстандын аэропорттору
Категория:«Кыргызстан аэропорттору» ААК